Püsiasustusega väikesaar

Püsiasustusega väikesaar on väikesaar Eestis, kus on aasta ringi inimasustus. Täpsemalt arvatakse sellesse nimistusse vähem kui 100 ruutkilomeetri suurused saared, kus elas eelneval aastal Rahvastikuregistri andmetel vähemalt kuue kuu jooksul püsivalt kokku vähemalt viis inimest."Eesti jäi ühe püsiasustusega saare võrra vaesemaks" ERR, 20. jaanuar 2022.

Püsiasustusega väikesaarte nimistu kehtestab valitsus oma määrusega ja vaatab selle üle kord aastas. Seetõttu on nimistu pidevas muutumises. 

Alates 1. veebruarist 2022 on Eestis püsiasustusega väikesaarteks arvatud Abruka, Aegna, Heinlaid, Kesselaid, Kihnu, Kräsuli, Kõinastu, Manija, Naissaar, Piirissaar, Prangli, Ruhnu, Vilsandi, Vormsi ja Väike-Pakri. 19. jaanuaril 2023 lisas valitsus nimistusse Mohni ja Viirelaiu.Valitsuse 19.1 istungi kommenteeritud päevakord. Riigikantselei veebileht. (Vaadatud 19.1.2023.)Riigihalduse minister: väikesaarte nimistusse arvatakse kaks uut saart. Rahandusministeeriumi pressiteade, 19.1.2023. (Vaadatud 19.1.2023.) Varem on nimistusse kuulunud ka Osmussaar, mis arvati nimekirja taas 2025. aastal."Osmussaar pääses tagasi väikesaarte nimistusse" Lääne Elu, 23. jaanuar 2025

Püsiasustusega väikesaared saavad riigilt toetust.

 Viited 

 Välislingid 
 Püsiasustusega väikesaarte seadus

Kategooria:Saared